الرئيسيات أو الرئيسات هي رتبة من طائفة الثدييات، بتضم السعالي البدائية والسعالي. تطورت الرئيسيات من أسلاف بتعيش علي الشجر كانت بتعيش في الغابات الاستوائية؛ وظهرت صفات التأقلم علي اجسام معظم الرئيسيات كنتيجة للعيش في البيئة الاستوائية . كل الرئيسيات الموجودة حاليا شجريّة ما عدا عدد أنواع قليل جدا منها اللي قدر يتخلي عن العيش فوق الأشجار زي الأنسان. مع أن البشر موجودين في كل القارات ،ألا أن معظم الرئيسيات بتعيش في المناطق الاستوائية وشبه الاستوائية في الأمريكتين وأفريقيا وآسيا. بتتراوح أحجام بعض الأنواع اللي عايشة دلوقتي من الصغيرة جدا زي ليمور السيدة بيرت الفأري واللي بيزن 30 جرام بس، الى أنواع ضخمة جدا زي غوريلا السهول الشرقية واللي بيتجاوز وزنها 200 كجم. بتوضح الأدلة الاحفورية الى أن الأسلاف البدائية للرئيسيات ظهرت في أواخر العصر الطباشيري (حوالي 65 مليون سنة فاتت). وأقدم الرئيسيات المعروفة هي البليسيادابيس اللي عمر حفرياتها بيرجع الى وقت متأخر جدا من العصر الباليوسيني (حوالي 55-58 مليون سنة فاتت). بتقترح دراسات الساعة الجزيئية أن رتبة الرئيسيات عمرها ممكن يكون أقدم من كده، وبأن فترة نشوءها بترجع في نص العصر الطباشيري (حوالي 85 مليون سنة فاتت ). بتتقسم رتبة الرئيسيات الي مجموعتين أساسيتين وهما: السعالي البدائية والسعالي (أشباه البشر).